
	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ,
                 amenajarea teritoriului Şi echilibru 

    

        ecologic 
               
 
                                                                                              Bucureşti, 05.03.2013
                                                                                                         Nr. 26/282


                                Către
BIROUL PERMANENT AL 

CAMEREI DEPUTAŢILOR
Vă înaintăm, alăturat, raportul asupra propunerii legislative pentru declararea de rezervaţie arheologică şi bun de utilitate publică de interes naţional a unor zone din teritoriul localităţilor Sarmisegetusa, Mintia-Veţel şi a Complexului cetăţilor dacice din Munţii Orăştiei – Costeşti - Cetăţuie; Cetăţuia Înaltă; Ciocuţa; Costeşti-Blidaru; Faieragu; Vârful lui Hulpe; Feţele Alba; Grădiştea Muncelului; Piatra Roşie – judeţul Hunedoara, trimisă comisiei spre dezbatere în fond, în procedură obişnuită, cu adresa nr. Plx.434 din 15 octombrie 2012. 

PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.6934; e-mail: cp06@cdep.ro

R A P O R T    

asupra propunerii legislative pentru declararea de rezervaţie arheologică şi bun de utilitate publică de interes naţional a unor zone din teritoriul localităţilor Sarmisegetusa, Mintia-Veţel şi a Complexului cetăţilor dacice din Munţii Orăştiei – Costeşti - Cetăţuie; Cetăţuia Înaltă; Ciocuţa; Costeşti-Blidaru; Faieragu; Vârful lui Hulpe; Feţele Alba; Grădiştea Muncelului; Piatra Roşie – judeţul Hunedoara
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere în fond, în procedură obişnuită, cu propunerea legislativă pentru declararea de rezervaţie arheologică şi bun de utilitate publică de interes naţional a unor zone din teritoriul localităţilor Sarmisegetusa, Mintia-Veţel şi a Complexului cetăţilor dacice din Munţii Orăştiei – Costeşti - Cetăţuie; Cetăţuia Înaltă; Ciocuţa; Costeşti-Blidaru; Faieragu; Vârful lui Hulpe; Feţele Alba; Grădiştea Muncelului; Piatra Roşie – judeţul Hunedoara, trimisă cu adresa nr. Plx.434 15 octombrie 2012. 

La întocmirea prezentului raport Comisia a avut în vedere:

· avizul favorabil al Consiliului Legislativ (nr.354/25.04.2012);

· avizul favorabil al Comisiei juridice, de disciplină şi imunităţi (nr.31/839/15.10.2012);
· avizul negativ al Comisiei pentru buget, finanţe şi bănci (nr.22/330/13.02.2013).

Prezenta propunere legislativă are ca obiect de reglementare declararea ca rezervaţie arheologică şi bun de utilitate publică de interes naţional a unor zone din teritoriul localităţilor Sarmisegetusa, Mintia-Veţel şi a Complexului cetăţilor dacice din Munţii Orăştiei – Costeşti - Cetăţuie; Cetăţuia Înaltă; Ciocuţa; Costeşti-Blidaru; Faieragu; Vârful lui Hulpe; Feţele Alba; Grădiştea Muncelului; Piatra Roşie – judeţul Hunedoara, zone care deţin un bogat patrimoniu cultural, recunoscut şi premiat de UNESCO, dar neglijat şi aflat în mare parte într-un proces lent, dar avansat de degradare.

Propunerea legislativă a fost respinsă de Senat, în şedinţa din 9 octombrie 2012.
Comisia propune Plenului Camerei Deputaţilor respingerea propunerii legislative, întrucât are conţinut aproape identic cu ultima propunere legislativă, respinsă în anul 2009 şi având implicaţii asupra bugetului de stat şi bugetelor locale, devin incidente dispoziţiile art.111 alin.(1) din Constituţia României, republicată, cele ale art.15 din Legea finanţelor publice nr.500/2002, cu modificările şi completările ulterioare, precum şi dispoziţiile art.14 alin.(4) din Legea 273/2006 privind finanţele publice locale. 

Propunerea legislativă face parte din categoria legilor ordinare, conform art.76 alin.(2) din Constituţia României, republicată. 
Dezbaterile au avut loc în şedinţa comisiei din 5 martie 2013 . 
La lucrările comisiei au fost prezenţi 28 deputaţi, din totalul de 32 membri ai comisiei.

Raportul de respingere al comisiei a fost adoptat cu unanimitate de voturi.

Camera Deputaţilor este Cameră decizională, potrivit prevederilor art. 75, alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat. 
             PREŞEDINTE,                                                    SECRETAR,
         MARIN ALMĂJANU                                     ION MARCEL CIOLACU
Consilier  Iulia Toader                                  
